CELEX: 52013DP0208
Language: el
Date: 2013-05-22 00:00:00
Title: Απόφαση του Ευρωπαϊκού Κοινοβουλίου της 22ας Mαΐου 2013 σχετικά με την πρόταση του Ευρωπαϊκού Συμβουλίου να μην συγκαλέσει Συνέλευση για την προσθήκη Πρωτοκόλλου σχετικά με την εφαρμογή του Χάρτη Θεμελιωδών Δικαιωμάτων της Ευρωπαϊκής Ένωσης στην Τσεχική Δημοκρατία, στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης (00091/2011 — C7-0386/2011 — 2011/0818(NLE))

12.2.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 55/140
            
         P7_TA(2013)0208
   Σχέδιο πρωτοκόλλου για την εφαρμογή του Χάρτη των Θεμελιωδών Δικαιωμάτων της Ευρωπαϊκής Ένωσης στην Τσεχική Δημοκρατία (έγκριση) ***
   Απόφαση του Ευρωπαϊκού Κοινοβουλίου της 22ας Mαΐου 2013 σχετικά με την πρόταση του Ευρωπαϊκού Συμβουλίου να μην συγκαλέσει Συνέλευση για την προσθήκη Πρωτοκόλλου σχετικά με την εφαρμογή του Χάρτη Θεμελιωδών Δικαιωμάτων της Ευρωπαϊκής Ένωσης στην Τσεχική Δημοκρατία, στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης (00091/2011 — C7-0386/2011 — 2011/0818(NLE))
   (Έγκριση)
   (2016/C 055/32)
   
      Το Ευρωπαϊκό Κοινοβούλιο,
   
               —
            
            
               έχοντας υπόψη την επιστολή της τσεχικής κυβέρνησης, της 5ης Σεπτεμβρίου 2011, προς το Συμβούλιο σχετικά με σχέδιο πρωτοκόλλου σχετικά με την εφαρμογή του Χάρτη Θεμελιωδών Δικαιωμάτων της Ευρωπαϊκής Ένωσης (ο «Χάρτης») στην Τσεχική Δημοκρατία,
            
         
               —
            
            
               έχοντας υπόψη την επιστολή του Προέδρου του Ευρωπαϊκού Συμβουλίου, της 25ης Οκτωβρίου 2011, στον Πρόεδρο του Ευρωπαϊκού Κοινοβουλίου, που αφορά σχέδιο πρωτοκόλλου σχετικά με την εφαρμογή του Χάρτη στην Τσεχική Δημοκρατία,
            
         
               —
            
            
               έχοντας υπόψη την αίτηση έγκρισης, προκειμένου να μην συγκληθεί Συνέλευση, που υπέβαλε το Ευρωπαϊκό Συμβούλιο, σύμφωνα με το άρθρο 48 παράγραφος 3 δεύτερο εδάφιο της Συνθήκης για την Ευρωπαϊκή Ένωση (C7-0386/2011),
            
         
               —
            
            
               έχοντας υπόψη το άρθρο 6 παράγραφος 1 της Συνθήκης για την Ευρωπαϊκή Ένωση και τον Χάρτη,
            
         
               —
            
            
               έχοντας υπόψη τα συμπεράσματα της συνεδρίασης στις 29—30 Οκτωβρίου 2009 των αρχηγών κρατών και κυβερνήσεων των κρατών μελών, που συνήλθαν στο πλαίσιο του Ευρωπαϊκού Συμβουλίου,
            
         
               —
            
            
               έχοντας υπόψη τα άρθρα 74α και 81 παράγραφος 1 του Κανονισμού του,
            
         
               —
            
            
               έχοντας υπόψη τη σύσταση της Επιτροπής Συνταγματικών Υποθέσεων (A7-0282/2012),
            
         Λαμβάνοντας υπόψη ότι:
   
               Α.
            
            
               ο Χάρτης εκπονήθηκε από Συνέλευση που επιτέλεσε το έργο της από τις 17 Δεκεμβρίου 1999 έως τις 2 Οκτωβρίου 2000, με τη συμμετοχή εκπροσώπων του Κοινοβουλίου, των κρατών μελών, εθνικών κοινοβουλίων και της Επιτροπής· ο Χάρτης θεσπίστηκε στις 7 Δεκεμβρίου 2000 και το κείμενό του προσαρμόστηκε στις 12 Δεκεμβρίου 2007 στο Στρασβούργο·
            
         
               Β.
            
            
               δεύτερη Συνέλευση επιτέλεσε το έργο της από τις 22 Φεβρουαρίου 2002 έως τις 18 Ιουλίου 2003 για την εκπόνηση της Συνθήκης για τη θέσπιση Συντάγματος της Ευρώπης, της οποίας το κυριότερο τμήμα ενσωματώθηκε στη Συνθήκη της Λισαβόνας που τέθηκε σε ισχύ την 1η Δεκεμβρίου 2009·
            
         
               Γ.
            
            
               και οι δύο Συνελεύσεις είχαν συγκληθεί για την αντιμετώπιση σημαντικών θεμάτων που αφορούν τη συνταγματική τάξη της Ένωσης, συμπεριλαμβανομένης της έγκρισης δεσμευτικού κειμένου που διέπει τα θεμελιώδη δικαιώματα και τις αρχές που αναγνωρίζει η Ένωση·
            
         
               Δ.
            
            
               υπό το πρίσμα των προαναφερθέντων, δεν απαιτείται η σύγκληση Συνέλευσης για να εξεταστεί η πρόταση σύμφωνα με την οποία το Πρωτόκολλο αριθ. 30 για την εφαρμογή του Χάρτη Θεμελιωδών Δικαιωμάτων της Ευρωπαϊκής Ένωσης στην Πολωνία και στο Ηνωμένο Βασίλειο πρέπει να επεκταθεί ώστε να περιληφθεί η Τσεχική Δημοκρατία, δεδομένου ότι η τυχόν επίδραση της εν λόγω πρότασης θα ήταν περιορισμένη·
            
         
            
               1.
            
            
               εγκρίνει την πρόταση του Ευρωπαϊκού Συμβουλίου να μην συγκαλέσει Συνέλευση·
            
         
            
               2.
            
            
               αναθέτει στον Πρόεδρό του να διαβιβάσει την παρούσα απόφαση στο Ευρωπαϊκό Συμβούλιο, στο Συμβούλιο, στην Επιτροπή και στα εθνικά κοινοβούλια.